Diari Oficial de la Generalitat Valenciana


Sumari del DOGV 679, del 13-10-1987 (1987/809751)

ORDRE de 21 de setembre de 1987, de la Conselleria de Cultura, Educació i Ciència, per la qual es convoca concurs públic per a la concessió de beques per a inventari i/o catalogació d'arxius de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/09/21/(1)/dof/vci/html**

### Dades del document

Número de DOGV
:   679

Data del DOGV
:   13-10-1987

Secció del DOGV
:   DISPOSICIONS GENERALS

Número del document
:   1987/809751


Data del document
:   21-09-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 21 de setembre de 1987, de la Conselleria de Cultura, Educació i Ciència, per la qual es convoca concurs públic per a la concessió de beques per a inventari i/o catalogació d'arxius de la Comunitat Valenciana.  
La Generalitat Valenciana ha assumit les competències transferides en matèria d'arxius d'acord amb el que disposa l'article 31.6 de l?Estatut d'Autonomia, aprovat per Llei 5/1982, d?1 de juliol. D'altra banda, l?Ordre de 18 de desembre de 1986, de la Conselleria de Cultura, Educació i Ciència per la qual s'aprova el Pla d'Actuació Coordinada amb les Diputacions Provincials de la Comunitat Valenciana en matèria de cultura i educació, per a l?exercici de 1987, estableix el pla de recuperació d'arxius municipals i públics, per tal de millorar el deficient estat de conservació d'una gran majoria, per mancança de mitjans i instal·lacions, mitjançant beques per a realitzar treballs d'inventari i/o catalogació d'aquests arxius i atorgant ajudes en material i instal·lacions.  
Amb aquesta finalitat, d'acord amb les competències que per Reial Decret 3066/83, de 13 d'octubre, ostenta la Generalitat en matèria de cultura, i fent ús de les atribucions que em confereix l'article 35 de la Llei 5/83, de 30 de desembre, de la Generalitat Valenciana, de Govern Valencià,  
ORDENE  
Article primer  
Es convoca concurs públic per a la concessió de beques per a la realització de treballs d'inventari i/o catalogació als arxius següents:  
- Arxiu Municipal d'Alzira (1 beca)   
- Arxiu Municipal de Cocentaina (1 beca)   
- Arxiu Municipal d'Oliva (1 beca)   
- Arxiu Municipal de Paiporta (1 beca)   
- Arxiu Municipal de València (3 beques)   
- Arxiu Municipal de Villena (1 beca)   
- Arxiu Municipal de Jijona (1 beca)   
- Arxius de la Comarca dels Ports (3 beques)  
I s'aproven les bases per les quals es regeix aquesta convocatòria i que van incloses com a annex d'aquesta Ordre.  
Article segon  
Les beques adés esmentades seran sufragades amb càrrec a l?aplicació pressupostària 51.65.710.228.0.  
DISPOSICIONS FINALS  
Primera. La Direcció General de Cultura queda facultada perquè en l?àmbit de llurs competències, dicte les resolucions o instruccions que estime necessàries per tal de dur endavant el que disposa aquesta Ordre.  
Segona. Aquesta Ordre entrarà en vigor el dia de publicació en el Diari Oficial de la Generalitat Valenciana.  
València, 21 de setembre de 1987.  
El Conseller de Cultura, Educació i Ciència,  
CEBRIA CISCAR I CASABAN  
BASES PER A LA CONCESSIÓ DE BEQUES PER A INVENTARI I/O CATALOGACIÓ D'ARXIUS DE LA COMUNITAT VALENCIANA  
Primera. Les beques objecte d'aquesta convocatòria s?adjudicaran mitjançant concurs entre els diferents aspirants que reunesquen els requisits següents i els acrediten documentalment:  
a) Ser espanyol i residir a l?àmbit de la Comunitat Valenciana.  
b) Ser llicenciat en Geografia i Història.  
Segona. Les sol·licituds, en què es faran constar per ordre de preferència les beques a què aspira i dirigides al Conseller de Cultura, Educació i Ciència es presentaran en el registre general de la Conselleria o en els Serveis Territorials de Cultura i Educació d'Alacant, Castelló i València, o per qualsevol dels procediments establerts en l?article 66 de la Llei de Procediment Administratiu, en el termini de vint dies hàbils comptadors a partir de la publicació d'aquesta convocatòria en el Diari Oficial de la Generalitat Valenciana, juntament amb la documentació següent:  
a) Certificació acadèmica personal que acredite haber obtingut la titulació corresponent, amb les qualificacions obtingudes per convocatòria i curs.  
b) Curriculum Vitae de la persona sol·licitant.  
c) Tota aquella documentació que considere escaient adjuntar-hi com a mèrit personal.  
d) Fotocòpia del DNI.  
Tercera. Les beques s'atorguen per a realitzar treballs d?inventat i/o catalogació dels arxius següents, en el temps i per la quantitat que s?especifica:  
- Una beca per a l'Arxiu Municipal d'Alzira, de sis mesos de durada, per un muntant de 360.000 ptes.  
- Una beca per a l'Arxiu Municipal de Cocentaina, de vuit mesos de durada, per un muntant de 480.000 ptes.  
- Una beca per a l'Arxiu Municipal d'Oliva, de sis mesos de durada, per un muntant de 360.000 ptes.  
- Una beca per a l'Arxiu Municipal de Paiporta, de sis mesos de durada, per un muntant de 360.000 ptes.  
- Tres beques per a l'Arxiu Municipal de València, de deu mesos de durada, per un muntant de 600.000 ptes. cadascuna.  
- Una beca per a l'Arxiu Municipal de Villena, de sis mesos de durada, per un muntant de 360.000 ptes.  
Una beca per a l'Arxiu Municipal de Jijona, de sis mesos de durada, per un muntant de 360.000 ptes.  
- Tres beques per als Arxius de la Comarca els Ports, de 5 mesos de durada, per un muntant de 300.000 ptes. cada una.  
Quarta. El muntant de les beques es podrà satisfer en pagaments parcials, posterior al lliurament d'una certificació del treball realitzat, expedida pel Servei del Llibre, Arxius i Biblioteques de la Conselleria de Cultura, Educació i Ciència.  
Cinquena. Les obligacions dels becaris consistiran en realitzar treballs d'inventari i/o catalogació d'arxius municipals sota la supervisió del Director de Programa d'arxius i sota la direcció del responsable de l'Arxiu si n'hi ha, i presentar davant la Direcció General de Cultura tres exemplars del treball d'inventari i/o catalogació realitzat, i tot això dins el termini establert des de l'adjudicació.  
Sisena. Les beques seran incompatibles amb la realització de treballs o estudis que impedesquen l'acompliment de la finalitat proposada o amb l'aprofitament d'altres beques o ajudes similars.  
Setena. La Conselleria de Cultura, Educació i Ciència podrà suspendre tota beca atorgada quart, segons el seu parer, hi haja per part del beneficiari incompliments de les obligacions contretes, així com quan els informes del Sr. Alcalde-President aconsellen aquesta decisió.  
Vuitena. Els treballs realitzats quedaran en propietat de la Conselleria de Cultura, Educació i Ciència, la qual es reserva el dret a publicar-los.  
Novena. Per a la valoració dels mèrits dels sol·licitants es constitueix una Comissió Qualificadora integrada per:  
- Presidenta: Il·lma. Sra. Directora General de Cultura.  
- Directora de l'Arxiu del Regne de València, Cap del Servei d'Arxius i Hemeroteca de l?Ajuntament de València, Director de l'Arxiu de l?Excma. Diputació Provincial de Castelló, Director del Programa d'arxius de la Conselleria de Cultura, Educació i Ciència.  
- Secretari: Cap del Servei del Llibre, Arxius i Biblioteques de la Conselleria de Cultura, Educació i Ciència.  
La Comissió Qualificadora té facultats per a realitzar mitjançant els seus membres totes les comprobacions que estime que calen per a la qualificació dels mèrits adduïts.  
Una vegada finalitzada la corresponent valoració dels expedients de cadascú dels aspirants, la Comissió elevarà proposta al Conseller de Cultura, Educació i Ciència, el qual resoldrà l'adjudicació de les beques. La Resolució es publicarà en el Diari Oficial de la Generalitat Valenciana.  
Alhora, la Comissió Qualificadora podrà formular una proposta en el sentit que siga declarada no adjudicada la beca de col·laboració si, al seu parer, no hi hagués concursants amb mèrits suficients per adjudicar-la. Els dictàmens i les propostes de la Comissió seran inapel·lables.  
Deu. Les condicions de mèrit avaluables per la Comissió Qualificadora, que s'han de presentar degudament justificades, i les puntuacions que s'atorgaran són les següents:  
a) Expedient acadèmic general, de 0 a 4 punts.  
b) Realització de cursets especialitzats o assignatures durant la carrera que tinguen relació amb arxius, de 0 a 3 punts.  
c) Altres mèrits relacionats amb la matèria objecte d'aquesta convocatòria que es puguen al·legar, de 0 a 3 punts.  
Onze. El fet d'haver gaudit de les beques no estableix cap tipus de relació laboral amb la Conselleria de Cultura, Educació i Ciència, ni amb qualsevol dels Arxius per a les quals es convoquen aquestes beques, ni suposa cap compromís d'incorporació posterior a les plantilles de l?esmentat Centre.


Còpia Permalink ELI